**Utajärven seurakunta**

**Toimikuntien ohjesääntö 2019-2020**

1. **Lähtökohta**

Tilapäisiä tehtäviä varten voi kirkkoneuvosto kirkkojärjestyksen mukaan (KJ 9:4) asettaa toimikuntia, joiden tehtävän ja toiminta-ajan se määrää. Toimikunnassa käsiteltävä asia ja päätös voidaan siirtää kirkkoneuvoston ratkaistavaksi.

1. **Toimikunnan tehtävät**
2. tukee työntekijöitä työalan kehittämisessä
3. osallistuu työalaan liittyvään toimintaan, sen suunnitteluun ja kehittämiseen
4. toimii yhteistyöverkostona eri yhteistyötahojen kanssa
5. osallistuu toimintasuunnitteluun jo suunnitelmien laadintavaiheessa, käsittelee toimintasuunnitelman ja toimintakertomuksen työalan työntekijän esittelyn pohjalta
6. tukee seurakuntaa työalaan liittyvässä viestinnässä
7. suorittaa muut kirkkoneuvoston sille antamat tehtävät.
8. **Toimikunnan kokoonpano**

Toimikuntaan nimetään työalan työntekijän/työntekijöiden lisäksi kirkkoneuvoston edustaja (kirkkoneuvoston jäsen tai varajäsen) sekä 4 - 6 muuta jäsentä. Jäsenten valinnassa huomioidaan seurakunnan alueellisuus, eri ikäryhmät ja ammattialat työalan toiminnan näkökulmasta. Nimettävien seurakuntalaisten valinnassa on huomioitava, että toimikunnassa tulee olla sekä naisia että miehiä kumpiakin vähintään 40 prosenttia, jollei erityisestä syystä muuta johdu (KL 23:8).

Kirkkoherralla on toimikuntien kokouksissa läsnäolo- ja puheoikeus.

Utajärven kunnan nuorisovaltuuston edustajalla on läsnäolo- ja puheoikeus kasvatuksen toimikunnan kokouksessa.

1. **Koollekutsuminen ja asioiden käsittely**

Toimikunta nimeää itselleen toimikaudekseen puheenjohtajan. Työalan työntekijä toimii sihteerinä ja kokoonkutsujana. Hän laatii kokouksesta muistion. Kutsu toimikunnan kokoukseen on toimitettava jäsenille viimeistään kahta (2) päivää ennen kokousta. Kutsuun on liitettävä luettelo käsiteltävistä asioista. Toimikunta voi sopia, toimitetaanko asialista postitse vai sähköpostilla. Kokouksesta poissa olevan puheenjohtajan tai sihteerin tilalle valitaan toimihenkilö kyseessä olevaa kokousta varten. Toimikunta voi toimia myös verkossa ja pitää puhelinpalavereita.